આ ઉપરાંત રાજસ્થાન અને મધ્યપ્રદેશમાં પણ અનેક સ્થળોએ કડક પોલીસ બંદોબસ્ત ગોઠવી દેવામાં આવ્યો છે. જ્યારે જોધપુરને લશ્કરી છાવણીમાં તબદિલ કરી દેવામાં આવ્યું છે. સગીર યુવતી સાથે બળાત્કારના કેસમાં Asaram ને જોધપુરની વિશેષ અદાલત આજે ચુકાદો આપશે. જેને પગલે જોધપુર સુરક્ષા વ્યવસ્થા સઘન કરી દેવામાં આવી છે. જો કે આસારામ આ કેસમાંથી અદાલત નિર્દોષ જાહેર કરે તો પણ તેમને જેલમાં જ રહેવું પડશે. કારણ કે તેમની વિરુદ્ધ ગુજરાતમાં પણ બળાત્કારનો કેસ ચાલુ છે. જોધપુરના પોલીસ કમિશ્નર અશોક રાઠોડે જણાવ્યું હતું કે આ ચુકાદાને દિવસે મોટી સંખ્યામાં સમર્થકો એકત્ર થવાની સંભાવનાને પગલે સમગ્ર જીલ્લામાં કલમ ૧૪૪ લાગુ કરી દેવામાં આવી છે.